JohanHeinsen/ENO huggingface dataset:
Aalborg Stiftstidende, 1827-05-26
Prindsesse-Regentinden i Portugal ligger meget syg, man siger endog, for Døden. Et Jndfald af Overløbere, har fra Spansk Side fundet Sted ved Orense, men Oprørerne bleve strax jagede tilbage over Grændsen. J Fæstningen Elvas har et Regiment, som ikke fik sin Sold udbetalt, gjort Oprør og udraabt Dom Miguel som Konge, men det blev for største Deelen nedsablet af de constitutionelle Tropper. Marques af Chaves, hans Gemalinde, en Adjutant og tre Tjenere ankom den 3die Maj til Bayonne, alle tilhest. Strax efter Ankomsten lod han kjøbe sig en saadan trekantet Hat, som dem de Franske Marskaller gaae med; ogsaa iførte han sig en Marskals-Uniform med adskillige Ordener, samt et rødt og et blaat Ordensbaand. Han aflagde Besøg hos den commanderende General, Toldinspectøren og flere Standspersoner, som gjengjældte samme. Siden spadserede han om i Staden med sin Gemalinde, der er gyselig styg, og om Eftermiddagen gjorde han Lyst ridt udenfor Staden, iført sin Marskals-Uniform med sorte Silkestrømper, Balsko og Sporer.
Aalborg Stiftstidende, 1827-05-26
Den Spanske Armee paa Grændsen mod Portugal faaer vedvarende Forstærkninger. General Sarsfield commanderer imellem Tajo og Guadiana, og General Monet imellem Tajo og Duero. Efterretningerne fra Catalonien forbedre sig, derimod søger Præsten Merino at samle en Hær af Carlister i Galicien.
Aalborg Stiftstidende, 1827-05-26
Kongen af Bajern bereiser nu Jtalien under Navnet Greve af Augsborg og er ankommen til Rom. - Hans Dronning var forleden paa sin Reise til sine Paarørende i Altenborg i Livsfare i det at Hestene for hendes Vogn bleve skye, da hun ved Amberg modtoges af en talrig Menneskevrimmel med skingrende Musik og Trommeslag. Hun kom dog uskadt fra Vognen og maatte gaae ind i Byen.
Aalborg Stiftstidende, 1827-05-26
Kongen af England har, for Lord Liverpools Skyld. udnævnt hans Neven, Dr. Jenkinson, til Dechant af Durham, med 8000 Pd. St. Jndkomst.
Aalborg Stiftstidende, 1827-05-26
Fædrelandet.
Aalborg Stiftstidende, 1827-05-26
Kjøbenhavn. Ved Kongelig allerhøieste Resolution af 2den Mai sidstleden har det behaget Hs. Majestæt at befale Cancelliet, at tilkjendegive Directionen for Døvstumme-Jnstituttet Allerhøistsammes særdeles Tilfredshed med den Klogskab og Virksomhed, hvormed Directionen i Almindelighed, og sammes første Medlem, Kammerjunker v. Abrahamson, i Særdeleshed, har vidst at bringe Jnstitutet til dets nærværende fortrinlige Tilstand og dermed at forrneden omhyggeligste Oeconomie.
Aalborg Stiftstidende, 1827-05-26
Jfølge Cirkulair-Skrivelse af Cancelliet til samtlige Amtmænd og Lensbesiddere i Danmark af 3die d. M. behøves de befalede maanedlige Jndberetninger om Priserne paa Slagtekvæg, Kjød og Smør indtil videre ikke at indsendes.
Aalborg Stiftstidende, 1827-05-26
Den 14de Maj om Aftenen Kl. 10 var her udbrudt Jld paa tvende Steder, nemlig paa Nyholms Vagthuus, og i et Huus i Borgergaden, i Nærheden af Nyboder. Da Vinden lykkeligviis har fra det førstnævnte Sted, saa at Gnisterne ej kunde falde paa de nærliggende Magaziner, var her ingen Fare at befrygte. Paa det sidstnævnte Sted, havde Luen alt grebet temmelig om sig, dog lykkedes det at faae den dæmpet, uden at væsentlig Skade anrettedes.
Aalborg Stiftstidende, 1827-05-26
Den 18de Maj døde her, i sit 64de Aars Alder, Professor Oluf Christian Olufsen, født i Viborg den 20de Januar 1764. Hæderlig bekjendt som Forfatter i det statsoeconomiske Fag var han det ikke mindre som Digter, hans ægte nationale Skuespil: "Gulddaasen" vil altid hævde ham en høi Plads blandt danske Lystspildigtere.
Aalborg Stiftstidende, 1827-05-26
J Søndags (den 20de Maj) lagde den nye organiserede Kryds=Flotille, bestaaende af 5 Fartøier, under Dhrr. Captain Lieutenant Ridder og D. M. Dichmanns og Søe lieutenant Tetens's Commando ud af Bommen, for at controllere med Skibene i Farvandene, med Hensyn til Toldvæsenets Tarv.
Aalborg Stiftstidende, 1827-05-26
Den 21de Maj ankom det Engelske Dampskib George, the Fourth, efter 4 1/2 Dages Reise, paa hvilken det har havt at kæmpe med stærk østlig Vind og Modstrøm, hertil.
Aalborg Stiftstidende, 1827-05-26
Det medbragte til Petersborg 20 Passagerer. J Tirsdags Kl. 5 om Eftermiddagen skulde det afgaae til Petersborg, hvor det vil ankomme Løverdagen efter, og paa Tilbageveien til London anløber det igjen Kjøbenhavn mellem den 6te og 8de Junii.
Aalborg Stiftstidende, 1827-05-26
Den 21de Maj døde Professor Ochlenschlagers Fader, henved 80 Aar gammel, en agtet og hæderlig Olding.
Aalborg Stiftstidende, 1827-05-26
Den 21de Maj blev Sorø Akademi højtidelig indviet, under H. M. Kongens allerhøieste Nærværelse. - Det er nu den niende Periode, dette Akademi har oplevet. Jndtil 1580 havde det været et Bernhardinerkloster, og blev ved dets Ophævelse af Frederik den 2den indrettet til en Friskole. 1625 blev Skolen af Christian den 4de forandret til et adeligt Akademi. 1665 blev Akademiet ophævet og indrettet til en latinsk Skole, som holdt sig i 79 Aar eller indtil 1734. Christian den 6te vilde gjenoprette Akademiet, men døde, og hans Søn Frederik den 5te fuldførte det begyndte Værk 1747, og Aaret derpaa forærede Holberg Akademiet sine Godser Tersløse og Brorup, som bleve ophøiede til Friherskabet Holberg. Ved Resolution af 9de Marts 1821 blev befalet, at Akademiet skulde indrettes til et Opdragelsessinstitut, der ikke allene som udmærket Skole, giver Underviisning i Fundamentalkundskaber, men tillige til et Akademi, der giver den der studerende Ungdom Adgang til at høre der Filosofisk-Filologiske Forelæsninger.
Aalborg Stiftstidende, 1827-05-26
Den 22de Maj. J Handelen er ikke foregaaet nogen Forandring. Det vedbliver at være stille og flavt med næsten alle Artikler. - Kornvarer ere endnu uden Efterspørgsel og Priserne omtrent de samme, eller maaskee endog lidt lavere, end de sidst noterte. (H. T.)
Aalborg Stiftstidende, 1827-05-26
Skuespiller Nielsen har høstet udmærket bifald som Erik den 7de. Paa sin forestaaende Reise er han engageret til at give Gjesteroller i Vien og paa andre store Tyske Theatre.
Aalborg Stiftstidende, 1827-05-26
Ochlenschlagers Væringer er henlagt til næste Saison.
Aalborg Stiftstidende, 1827-05-26
Paa Vesterbroe ved Kjøbenhavn forevises i denne Tiden Kalv med tvende Hoveder, som er et Misfoster men der staaer ikke i Bekiendtgjørelsen, om den er død eller levende?
Aalborg Stiftstidende, 1827-05-26
Kjøbenhavns Torvepriser, den 18de Maj. Rug, Td. 6 Rbd. 2 Mk. - s. a 6 Rbd. 4 Mk. - s. Hvede, Td. 6 Rbd. - Mk. - s. a 6 Rbd. 2 Mk. - s. Byg, Td. 5 Rbd. 4 Mk. - s. a 6 Rbd. - Mk. - s. Havre, Td. 4 Rbd. 1 Mk. - s. a 4 Rbd. 4 Mk. - s. Ærter, Td. 8 Rbd. - Mk. - s. a 9 Rbd. - Mk. - s. Røget Flæsk, Lpd. 2 Rbd. 2 Mk. - s. a 2 Rbd. 3 Mk. 8 s. Grøns. Flæsk, Lpd. 2 Rbd. 2 Mk. - s. a 2 Rbd. 3 Mk. - s. Smør, Pundet 1 Mk. 10 s. a 1 Mk. 14 s. Æg, Snesen, 1 Mk. 6 s. a 1 Mk. 8 s. Sjællandsk Smør pr. Tønde 48 Rbd. a 60 Rbd. Cours den 22de Maj. Hamb. 2 M. - , a vista 225. - Specier 228. - Specier solgtes til 13 Rbmk. 11 - Bank Disconto 5 pC. - Norske Speciessedler pr. 100 Specier 164 1/2 Rbdlr. Sedler. - Svenske Sedler pr. Rd. Rigsgjeld 50 a 50 1/2 Rbs. Tegn. - 4 pCt. kongl. Obligationer (uden Renter) 83 1/2 Rbdlr. Sedler. - Dito Dito 74 a 74 1/4 i Bco. - Nationalbank-Obligationer (af Laanet 4de Februar 1820) 101 Rbdlr. r. Sølv. - Dito Dito 115 1/4 a 115 1/2 i Sdlr. - 4 pC. uopsigel. Rigsbankobl. Renter pr. 6te Januar 94 1/295 Rbdlr. r. S. 6 pC. Norsk Laan ved Hambro & Søn 104 1/2 a 104 3/4 i Bco. - 4 pC. Dito nye 94 a 94 1/2 i Bco. - Asiatiske Comp. Actier - i Sedler. - 3 pC. nye Danske Obligat. 60 L. Sterling. - 1 L. Sterling beregnet til 14 Bmk.
Aalborg Stiftstidende, 1827-05-26
Cours: Hamborg den 22de Maj. Bordeaux 185 1/4. - St. Petersborg 9 1/2. - London 36, 6 1/2. - Cadiz 87. - Lissabon 36 1/2. - Amsterdam k. S. 104 1/2 - Kjøbenhavn k. S. 226. - Specier 3/8 A. - Disc. - Viborg, den 21de Maj. Det synes, dog kun fra i Gaar af, som den skarpe Nordostvind nu har vendt sig til et mildere Hjørne. J Gaar havde vi en sand Sommerdag. Natten til Onsdagen den 16de Maj lynede og tordnede det; Hagel og Regn paafulgte samme Nat. - Anførslen i Thisted Avis om at Aborrer og anden Ferskvandsfisk fra Liimfjorden ved Thy og Morsøe er kommen til Qvols og Hjarbek, er urigtig. Her i Viborg føle vi og tungt Savnet af Fiskene. Da Veiret i April, var godt, fangedes endeel, men det skeer hvert Aar; nu have vi 2 a 3 Uger ikke seet stort fra Fjorden. At Havets Jndtrængen bortjage Ferskvandsfiskene fra Thy og Morsøe, er højst rimeligt. Saaledes veed man, at det mageløse Fiskeri ved Gaardhuus Mølle i Vestervig Sogn, nu ganske derved er ødelagt. Om Helten kan det ikke gielde; thi den er en Havfisk og her ved Fjorden falder den kuns om Efteraaret. Om Sommeren er den en Sieldenhed.
Aalborg Stiftstidende, 1827-05-26
J Løverdags kostede Rugen her i Viborg 6 Rbd. 4 Mk., Byg 4 Rbd. 4 Mk. Tdn., Smør 16 s. Pdt., Oxekjød 8 a 10 sk., Lammekjød 10 a 12 s. Pdt. Æg 12 s. Snesen, fersk Flesk 10 s. Pundet, Kartofler 28 a 32 s. Skjeppen.
Aalborg Stiftstidende, 1827-05-26
Døde. Professor i Stats-Økonomien Oluf Christian Olufsen (Gulddaasens Forfatter) i Kjøbenhavn, 63 Aar. - Proprietær Jørgen Jørgensen, Søllestedgaard, 58 Aar. Christian Lylow, Kjæderup, 74 Aar.
Aalborg Stiftstidende, 1827-05-26
Literatur i Danmark. Betragtninger over de skjønne Kunsters Værd samt deres velgjørende Jndvirkning til Menneskets Forædling, Tidsskrift for Kunstens Velyndere. 1 H., af Portraitmaler og Lector Hansen. 3 Mk. Kbhvn. - Fastepræken holden i Holmens Kirke af H. Agerbech. 12 s. heftet. Kbhvn. - Nyt Magazin for Ungdommen, 3 B. 3 H., 4 Mk. 8 s. Kbhvn. - De notione specie in regno minerali, ser pait J. H. Bredsdorff, 3 Mk. Sølv. Kbhvn. - Flyttedagen eller den Kjøbenhavnske Hurlumhei, et lysteligt Optrin af det daglige Liv af Sommer. 12 s. Kbhvn. - Til den sidste Langfredags Helligholdelse i det attende Aarhundrede, af Overconsistorialraad Harms, heftet 20 sk. Kbhvn. - Gud med os, Prædiken paa Maria Bebudelsesdag af Licentiat J. Holm, heftet 1 Mk. Kbhvn. - Nyt Bibliothek for Moerskabslæsning af J. Rise, 4 B. 1 H. 1 Rbd. Kbhvn. - Gabriele, Roman af Johanne Schoppenhauer, oversat af J. L. Berg, 2 Dele, heftet 3 Rbd. 3 Mk.
Aalborg Stiftstidende, 1827-05-26
Kbhvn. - Reisers syrgterlige Jldebrandshistorie, 3die Udg. ved N. C. Øst, 5 Mk. Kbhvn. - Om Adskilligt, som Mennesket paa sit Jordlivs Reise bør søge at undgaae. 16 s.
Aalborg Stiftstidende, 1827-05-26
Kbhvn. - Østs Litteraturlexicon, 3die H. (1ste og 2det H.a 2 Mk.) 2 Mk. Kbhvn. - Det Reiersenske Fonds Regnskab for 1826, gratis paa Fondets Contoir. Kbhvn. - Om den theatralske Nattergal, der narrede en Dame. 12 s.
Aalborg Stiftstidende, 1827-05-26
Kbhvn. - Et Eventyr i Rosenborg Have, original Operrette af Dr. J. L. Heiberg, Musiken af Prof. Weyse. 64 s. Kbhvn. De Lykkelige uden eget Vidende, en comisk Roman, 1 H. 128 S. 2 Mk. 4 s. Kbhvn. - Huusvennen, Under holdninger i Familiekredse. 16 B. 1 H., udgivet af J. E. Wegener, Præst. 1 Rbd. 1 Mk. Kbhvn.
Aalborg Stiftstidende, 1827-05-26
Aalborg Kirker. Sjette Søndag efter Paaske prædiker til Høimesse i Budolphi Kirke Hr. Pastor Henneberg; i Frue Kirke Hr. Pastor Gad. - Til Aftensang i Budolphi Kirke Hr. Pastor Boesen.
Aalborg Stiftstidende, 1827-05-26
Døbte. Den 22de Maj. Smaaehandler J. Stauns Datter, Else Marie, Fadd. Barnets Forældre, Gjordemoder, Mad. Meyer, Garvermester Peterson, Guldsmedmester Weile. - Den 24de, Arbejdsmand P. Kostendings Datter, Ane Margarethe, Fadd. Mad. Akkermann, Jfr. Møller, Kjøbmændene Spreckelsen og Koefoed, Handelsbetjenterne Kabell, Akkermann og Sieger.
Aalborg Stiftstidende, 1827-05-26
Begravet. Den 12te Maj, Mad. Ane Margarethe Winding, fød Berlin, 61 Aar. Sundbye Kirke.
Aalborg Stiftstidende, 1827-05-26
Døbte. Den 20de Maj, Ole Petersens Datter, Mariane Nicoline af Sundbye, Fadd. Huusmand Jens Petersens Hustrue af Lindholm, Jfr. Hanne Malling fra Aalborg, Niels Christian Møller af Sundbye, Johannes Christian Peter fra Aalborg og Jens Larsen Hjulmand af Lindholm. Den 24de, Smed Christen Nielsen Kongersbaks Søn, Anders Peter af Sundbye, Fadd. Gaardmand Jens Laursens Hustrue af Voerbjerg, Morten Eegholms Datter Jnger Marie, Ole Petersen, Søren Larsen Skræder og Jens Christian af Sundbye.
Aalborg Stiftstidende, 1827-05-26
Begravet. Den 24de Maj, Gaardmand Niels Erichsen af Lindholm, 46 Aar.
Aalborg Stiftstidende, 1827-05-26
Ved Tallotteriets 1277de Trækning i Kjøbenhavn udkom: No. 45. 75. 46. 60. 9. Collegeringen skeer i min Boepæl Søndag og Mandag Formiddag til Kl. 12.
Aalborg Stiftstidende, 1827-05-26
Nogle faa Klasselotterie-Sedler er endnu at faae til den fastsatte Priis, 11 Rbd. pr. Heellod, og mindre Dele i Forhold. Grønnerup.
Aalborg Stiftstidende, 1827-05-26
Bekjendtgjørelser. Den 25de Dennes, om Aftenen Klokken 9. behagede det den alvise Gud at bortkalde til et bedre Liv, min elskede og retskafne Mand, Stiftsprovst P. G. M. Schjerup, Sognepræst til FrueKirke i Aalborg og Nørretranders, Ridder af Dannebrogen. Efter et halvt Aars tiltagende Svaghed endte nogle faa Dages Sygdom hans 80aarige. virksomme Liv. I fulde 52 Aar var han Kirkens nidkjære Lærer og over 30 Aar i de Menigheder, fra hvilke Herren nu har kaldet ham, og i hvilke han vil savnes af saa Mange. Vort 46saarige Ægteskab velsignedes med 12 Börn, af hvilke 5 modtage ham i Evigheden, og 4 Sönner og 3 Döttre tilligemed mig og 8 Börnebørn begræde hans vel ikke uventede, men lige smertefulde og uerstattelige Tab. Den Gud, i hvis Tjeneste han trolig virkede, er vor eneste Trost og Haab! Overbevnste om alle deres Deeltagelse, som kjendte den Hensovede, frabede vi os al Condolence. Aalborg, den 25de Mai 1827. A. F. sal. Schjerups. födt Munk.
Aalborg Stiftstidende, 1827-05-26
J Morges Kl. 2 3/4 behagede det Forsynet at bortkalde til et bedre Liv min elskede Moder Provstinde Anna Marie Satterup, født Satterup, i hendes Alders 60de Aar, efter 11 Dages Sygdom, hvilket jeg hverved paa mine egne og mine Søstres Vegne, sørgeligst bekjendtgjør for fraværende Slægt og Venner. - Condolence frabedes. Aalborg den 24de Mai 1827. Satterup. Pr. Lieutenant.
Aalborg Stiftstidende, 1827-05-26
J Henhold til den ved Placaten af 10de April sidstleden bekjendtgjorte Kongelige allerhøieste Resolution, hvorefter der i et Tidsrum af 6 Aar skal udsættes en Præmie af 20 Rbd. rede Sølv for de fortrinligste treaarige Hingst- og Hoppe-Foler, faldne paa stutteriedygtige Hopper, efter de fra det Kongelige Stutterie udsatte forædlede Hingster, og ifølge en fra Directionen for Stutterievæsenet og Veterinarskolen modtagen Skrivelse, skulde Stiftamtet herved have Landmanden i Aalborg Amt indbuden till, at forevise deslige treaarige Foler ved den i Rold aarligen afholdende Stutteriebesigtelse. Aalborg Stiftamthuus, den 18de Maj 1827.
Aalborg Stiftstidende, 1827-05-26
J Hr. Stiftamtmandens Fraværelse, som constitueret, Schmidt. Nylig har forladt Pressen:
Aalborg Stiftstidende, 1827-05-26
Nordlyset, Et Maanedsskrift af S. S. Blicher og J. M. Elmenhoff. Mai-Hæftet for 1827. Indhold: Jmorgen. - Overmod og Menneskelighed, Scener fra Korstogenes Tid. - Præsten i Wakefield. (Fortsættes.) - Scener fra Aaret 1806. - Exempel paa en underfuld Redning ved et Sneeskred. - En mærkværdig Tvekamp i Frankrig. - Engelske Retsforhandlinger. - Kongen af Preussen og den franske Landeværns-Soldat. - De foruneleste Oer i Jens Jensens Lyn, ætter hans æin Beskryuels. - De Fredløse. Hver Maaned udkommer et Hæfte af i det mindste 6 til 3 Ark, som af Subscribenterne betales med 3 Rbmk. paa Trykpapiir. 3 Hæfter udgjøre et Bind og for længere Tid er Subscriptionen ikke forpligtende. Enkelte Hæfter sælges ikke.
Aalborg Stiftstidende, 1827-05-26
Man tegner sig i Hovedstadens og Provindsernes bekjendte Boglader. Skriftet faaes hos Boghandler Rottbøll Sadolin, hvor ogsaa Subscription modtages.
Aalborg Stiftstidende, 1827-05-26
Natten imellem den 23de og 24de Dennes, er mig ved Jndbrud frastiaalet 45 Rbd. i Sedler og circa 5 Rbd. Sølv, at et Skab, som Tyven havde medtaget og ladet ligge ved Aalborg Skjeld=Steen. For den der giver Spor, der leder til Opdagelsen, udloves en Belønning af 20 Rbd. og Navnet fortiet. Nyemark, Skjøngaard, den 24de Mai 1827. Christen Andersen Skjøngaard.
Aalborg Stiftstidende, 1827-05-26
Hos Bogtrykker P. F. Wandall i Aalborg faaes følgende Skrifter for vedtegnede Priser: Naturrettens eller den almindelige Retslæres Grundsætninger, 2de Dele, indbunden 2 Rbd. 3 Mk. - D. August Hermann Niemeyers Haandbog for christelige Religionslærere, 2de Dele, indbunden 2 Rbd. - Riimblomsteraf D. C. Bluhme, heftet 1 Rbd. - Dannerkongen Frederik den Sjettes Reise igjennem Jylland i Sommeren 1824, heftet 3 Mk. - Poetiske Forsøg af Skuespiller J. P. Müller, heftet 4 Mk. - H. J. Birchs bibelske Historie i et kort Udtog, for Børn, især paa Landet, gjennemseet af Biskop Balle, 18de Oplag, indbunden 20 s. - Den 28de Januar, Vaudeville af Johan L. Heiberg, heftet 4 Mk. 12 s. - Confirmationshandling da Hs. K. H. Prinds Frederik Carl Christian stadfæstede sin Daabes Pagt i Christiansborg Slotskirke, den 22de Mai 1826, ved Michael Frederik Liebenberg, Kongelig Confessionarius, R. af D. og D. M., heftet 3 Mk. - Taler ved Jndvielsen af Kongernes Christian den Sjettes og Frederik den Femtes Kapel i Roeskilde Domkirke og de Kongelige Liigs Hensættelse i Samme, den 12te og 13de Septbr. 1825, ved Biskov Münter og Confessionarius Liebenberg, heftet 1 Mk. 4 s. - Mildhed og ægte Menneskekjerlighed, et Grundtræk i den oldenborgske Stammes Charakteer, viist i en Tale, holden paa Kongens Fødselsdag, den 28de Januar 1825, i Selskabet Polyhymnia, af Jens Hornsyld, Pastor emeritus, Ridder af Dannebrogen, heftet 1 Mk. 8 s. - Nogle Regler og Raad for de som omgaaes med Heste, ved Kammerraad Just, heftet 1 Rbd. - Trolovelses=Ringen, Skuespil i 3 Acter af Lambert, oversat af J. H. Møller, heftet 3 Mk. 4 s. - Generalprøven i Kragehul, Commedie i 3 Acter af S. S. Blicher, heftet 3 Mk. - Stormatten mellem den 3die og 4de Februar 1825. Et Digt af S. S. Blicher, paa Skrivpapiir, heftet 1 Mk. - KoekoppeJndpodnings=Attester, 4 s. - Døbe=Attester, 4 s.
Aalborg Stiftstidende, 1827-05-26
Kaal=Planter af alle Sorter bekommes hos Gartner Bruusgaard.
Aalborg Stiftstidende, 1827-05-26
Laalandsk Hvede, Kornbrændeviin, extra godt Hvedemeel, samt Egeplanker af forskjellige Demensioner, faaes til meget billige Priser hos Skipper C. Sove, hvis Fartøi er beliggende ved Madame Kjeldbergs Plads.
Aalborg Stiftstidende, 1827-05-26
En liden Bilægger=Kakelovn ønskes tilkjøbs, Stiftsbogtrykkeriet anviser Kjøberen.
Aalborg Stiftstidende, 1827-05-26
Skipper Th. Clausen agter bestemt om 2 a 3 Dage at afseile til Kjøbenhavn og medtager smaat Fragtgods og Passagerer. Fartøiet er beliggende ved Tolboden.
Aalborg Stiftstidende, 1827-05-26
Allerfineste Hvedemeel er i sække= og lispundeviis tilsalg for 7 Mk. Lispundet, hos N. W. Assens ved Vesteraae.
Aalborg Stiftstidende, 1827-05-26
En Markeds=Boutiqve kan faaes tilkjøbs eller tilleie, for billig Priis, hos Niels Lystrup i Hr. Consul Wigel sens Kielder.
Aalborg Stiftstidende, 1827-05-26
Danske og tydske Afskeder til Militairbrug faaes paa Stiftsbogtrykkeriet.
Aalborg Stiftstidende, 1827-05-26
Proclama. Credi= og Debitorer efter afdøde Gaardmand Niels Eriksen i Lindholm indkaldes herved med 6 og 12 Ugers Varsel at møde her hos undertegnede Skifteforvalter i Boet. Nørre-Sundbye den 19de Mai 1827. Spies.
Aalborg Stiftstidende, 1827-05-26
Auctioner. Formedelst Jkkeopfyldelse af de ved Auctionen den 18de April d. A. fremlagte Conditioner, hvorefter det Stervboet efter afg. Gunder Jensen i Haslevgaard tilhørende HuusNyemarkhuset, i Als Sogn, da bortsolgtes, bliver dette Huus atter stillet til Auction, som afholdes i Bønderskovhuset i Als Sogn, Onsdagen den 6te Julii næstkommende, Kl. 10 Formiddag, for da, uden flere Auctioners Holdelse, absolut at bortsælges; hvilket herved offentliggjøres. Hellum Hindsted Herreds-Contoir paa Duegaard, den 23de Mai 1827. Møller, const. Auctionsdirecteur.
Aalborg Stiftstidende, 1827-05-26
Tirsdagen den 29de Maj, Tirsdagen den 12te Juni og Tirsdagen den 26de Juni førstkommende, hver Dags Formiddag Kl. 10, bliver afdøde Niels Eriksens Gaard i Lindholm, staaende for Hartkorn Ager og Eng 3 Tønder, tilligemed een dertil indkjøbt Parcel Nr. 16 af Anders Knudsens Gaard, Hartkorn 1 Skp. 3 Fdkr. 1 Alb. saavelsom den paa Eiendommene værende Sæd og Afgrøde opraabt til Bortsalg, og ved sidste Auction absolut bortsolgt om nogenlunde antagelig Bud skeer. De 2de første Auctioner afholdes paa mit Contoir og den 3die Auction i Stervboegaarden, hvorefter ogsaa Boets Besætning, Ind- og Udboe bortsælges. Lysthavende indbydes. Nørre-Sundbye den 19de Mai 1827. Spies.
Aalborg Stiftstidende, 1827-05-26
Korn. Mandagen den 28de Maj, Kl. 10 Formiddag, bliver ved Auction i Pakhuset ved Gammelmølle opraabt, og i mindre Dele til Høistbydende bortsolgt: 55 Tønder fortrinlig god Provstie=Rug, vægtig 216 Pd. pr. Td. 20. Dito dito dito toradigt Byg, dito 196 Pd. pr. Td. 5 Dito dito dito hvid Havre, dito 132 Pd. pr. Td. 250 Lspd. dito Langhalm eller Rugttag i store Kjærv. Conditionerne vil paa Auctionsstedet behagelig erfares. Aalborg, den 18de Mai 1827. Schmidt.
Aalborg Stiftstidende, 1827-05-29
England. Debatterne føres i begge Husene med megen Heftighed. J de Meniges Huus synes Oppositionen mod det nye Ministerium mindre af Betydenhed, da samme egentlig ingen Fører har, som nyder almen Tillid. Den forrige Jndenlandsminister Hr. Robert Peel er vel almindeligen agtet i hele Riget som en dygtig og retskaffen Mand, men han vil ikke være Leder af noget Partii, hans Broder ligeledes.
Aalborg Stiftstidende, 1827-05-29
Sir Thomas Lethbringe vil gjerne være Oppositionens Formand, men han har ej den Agtelse som hertil udfordres, saa at adskillige af de anseeteste Medlemmer, saasom Marq. af Tavistock, Lorderne Russel, Althorp, Milton o. fl. have erklæret, at skjøndt de ikke ere enige med Ministrene, ville de dog ingenlunde høre til en Opposition med Sir Thomas i Spidsen. - J Anledning af en Motion fra General Gascoyne (Medlem for Liverpool) om at ophjælpe Skibsrederne, der ere bragte paa Knæerne ved den udvidede Frihed, som Fremmede have faaet til at beseile England, forsvarede Handelsministeren Hr. Huskisson sig med megen Fynd og beviste den udvidede Handelsfriheds Gavnlighed for Landet. - Her kom han og til at forsvare sig i Anledning af det Udtryk, der var brugt om ham i det andet Huus (af Greven af Lauderdale), at han trak Rus med Huset og Landet ved falske Opgivelser. Han anbragte den sande, gamle bemærkning, at de største Bedragere, altid ere færdige til at paabyrde Andre den Beskyldning at være det. Han havde gjennemlæst alle de Flyveskrifter, samme Person i 35 Aar har ladet komme for Lyset, deriblandt ogsaa hans Pies mod Korn-Jndførsels Tilladelighed, og dette troede han at Jngen blandt de samtlige Tilstedeværende enten har gjort eller nogensinde vil gjøre ham efter; men Resultatet, som han havde uddraget af denne Læsning, var, at af alle de Velsignelser, som Forsynet i det ulykkesvangre Tidsløb fra Revolutionens Udbrud i 1792 har behaget at gyde over England, var det ingen af de Ringeste, at de undgik den Ulykke, at see denne Mand f. N. beklædet med Magt til at sætte sine vilde og udsvævende Theorier igjennem, saavel med Hensyn paa England, som paa den uoverseelige Menneskemængde, som er afhængig deraf i andre Verdensdele (uhyre bifald). Da de nu saalænge have undgaaet denne Ulykke, haabede han, at de vel skulde undgaae den til Enden. - Ogsaa Peel var enig med sin forrige Collega om Skibsfartfrihedens Gavnlighed for Landet, og Generalens Andrag forkastedes uden Afstemning. - Et Foreslag af Canning at omdanne Huset til en Subsidie=Committee til Udveies og Midlers Undersøgelse før han efter Pindse=Helligdage fremlægger næste Aars Finants=Budget, antoges, uagtet Sir Thomas Leth bringe satte sig derimod.